L’alcalde de Paterna es reuneix amb la directora general d’Inclusió Social per a abordar la crisi humanitària
16/09/2015

# L’alcalde de Paterna es reuneix amb la directora general d’Inclusió Social per a abordar la crisi humanitària

[![Helena Ferrando, Directora General de Inclusión Social de la Generalitat Valenciana,  el alcalde de Paterna, Juan Antonio Sagredo y Julio Fernández,  concejal del área de Protección a las Personas y Participación Ciudadana](/images/noticias/2015/09/reunion-refugiados.jpg)](/images/noticias/2015/09/reunion-refugiados.jpg)

16.09.2015

Juan Antonio Sagredo ha qualificat la trobada com “molt positiva” i ha assegurat que “hi haurà més reunions pròximament per a treballar de forma coordinada i fomentar polítiques inclusives”

L’alcalde de Paterna, Juan Antonio Sagredo, s’ha reunit hui amb la directora general d’Inclusió Social de la Generalitat Valenciana, Helena Ferrando. Una trobada que el primer edil ha qualificat com “molt positiva” i en la qual ambé ha estat present el regidor de l’àrea de Protecció a les Persones i Participació Ciutadana, Julio Fernández.

Durant la trobada, s’ha abordat la crisi humanitària i s’ha acordat unir esforços des de l’Ajuntament de Paterna i la Generalitat Valenciana per a atendre les necessitats de les persones refugiades que sol•liciten asil en la Comunitat.

L’Ajuntament de Paterna publicarà en la seua pàgina web www.paterna.es els formularis oficials perquè els veïns i veïnes de la localitat que desitgen cedir els seus immobles per a acollir persones refugiades puguen sol•licitar-ho.. [Descarregar instancia.](/images/pdf/es/noticias/2015/09/acogimiento-refugiados1.pdf " Instancia vivienda refugiados ")

També es podrà accedir i omplir online la sol•licitud oficial per a ser acompanyant de persones refugiades i prestar, de forma gratuïta, un servici d’intèrpret, acompanyament a gestions, transport, manutenció, o roba i neteja [Descarregar instancia](/images/pdf/es/noticias/2015/09/acogimiento-refugiados2.pdf " Instancia acompañamiento refugiados ")

L’alcalde de Paterna ha subratllat que la reunió amb Helena Ferrando ha sigut “extraordinàriament productiva” i ha assegurat que “hi haurà més trobades pròximament per a treballar de forma coordinada i fomentar polítiques inclusives”.

Un altre dels assumptes abordats durant la trobada ha sigut la situació actual de la Coma, un Barri d’Actuació Preferent en què s’incrementaran els esforços econòmics i humans per a actuar de forma integral i millorar la qualitat de vida dels seus veïns i veïnes.